Període lectiu: des de març de 2021 fins a febrer de 2023
Data d'inici prevista: 17 de març del 2021
Sessió informativa: 4 de novembre de 2020, a les 17 hores (sala d'actes de l'EAPC, es podrà seguir també en streaming)
Preinscripció: del 15 d'octubre de 2020 fins al 24 de gener de 2021
Matriculació: del 10 al 28 de febrer de 2021
Estem treballant en el disseny d'aquesta segona edició
El programa de tercer cicle inclou tendències de govern i governança enfocades cap a un lideratge d'allò públic que permeti donar respostes a les exigències de la ciutadania i fomenti l'apropament entre aquesta i l'Administració en una nova societat del coneixement, complexa i canviant, des d'un punt de vista ètic i basat en el comportament responsable del personal directiu.
Aquest Màster versa sobre pensament polític, gestió, administració i avaluació de polítiques públiques, i està especialment enfocat a l'exercici del lideratge creatiu a les organitzacions de manera global.
Per això, incorpora un bloc específic dedicat a les competències directives i als perfils del personal directiu públic mitjançant un programa d'acompanyament individualitzat.
El Màster en Direcció Pública ofereix a aquest grup professional un espai d'oportunitats d'aprenentatge amb metodologies diverses, des de la conceptualització teòrica a l'expressió i la gestió de les emocions.
Cadascun dels continguts del programa es tracta des de diferents vessants i perspectives oferint un ampli ventall d'elements d'anàlisi.
Alts càrrecs, personal directiu i llocs de comandament assimilats a subdireccions de les administracions catalanes i dels seu sector públic.
Escola d'Administració Pública de Catalunya (EAPC) i Universitat Oberta de Catalunya (UOC)
Agustí Cerrillo, catedràtic de Dret Administratiu a la Universitat Oberta de Catalunya
Elisenda Malaret, catedràtica de Dret Administratiu de la Universitat de Barcelona
Sessions teoricopràctiques que combinen classes presencials, de 4 hores cadascuna, sessions en entorn virtual (SV) i treball autònom (individual i/o grupal).
La metodologia principal serà el mètode de cas, que permetrà analitzar i debatre casos reals del sector públic explicats en alguns casos pels propis protagonistes.
A cada assignatura s'establirà el sistema d'avaluació més adient per a la consecució dels objectius, que serà comunicat a l'alumnat de manera anticipada.
Els tallers seran pràctics i es realitzaran, en la majoria dels casos, en dues sessions de 4 hores cadascuna.
S'hi treballaran eines i habilitats directives a través de dinàmiques grupals i metodologies innovadores, en què es fomentarà la proactivitat i l'intercanvi de coneixement.
Les conferències, a càrrec de personalitats acadèmiques de gran prestigi internacional, permetran obrir horitzons en la comprensió dels reptes associats a la direcció i gestió públiques, en un context internacional.
Aquestes conferències es programaran fora de l'horari lectiu del Màster i s'hi convidarà la totalitat del personal d'alta direcció pública de Catalunya.
Les visites a institucions públiques permetran conèixer de prop projectes complexos, de la mà del personal directiu públic que els ha liderat.
La teva experiència, el meu èxit", constituiran un corpus de bones pràctiques.
A tall d'exemple, proposem visites a centres penitenciaris, centres hospitalaris o ajuntaments.
Els diàlegs oferiran visions complementàries sobre experiències de direcció i gestió públiques actuals amb un format de cara a cara entre una persona acadèmica i una persona practitioner.
En el marc del Bloc VI, Competències directives, l'alumnat del Màster obtindrà un informe d'autoconeixement del seu estil relacional, Insights Discovery, i participarà en un taller explicatiu per extreure'n el màxim profit.
Per complementar l'oferta formativa del Màster, proposem un programa d' Intercanvis directius, consistent en una mentoria recíproca entre parelles d'alumnes per tal de promoure l'aprenentatge vivencial entre iguals.
Durant dos dies, cada participant tindrà l'oportunitat d'acompanyar una altra persona i ser testimoni de la seva activitat diària, i en un altre moment serà aquesta última qui aculli un altre participant.
En finalitzar les sessions, l'alumnat compartirà els aspectes més rellevants i sorprenents de l'experiència.
Per obtenir el títol de Màster, cada participant haurà de:
Es preveu una càrrega lectiva equivalent a 64 crèdits ECTS: 54 per als blocs temàtics i 10 per al Treball Final de Màster.
El preu del Màster és de 5.440 €.
Per accedir a aquest Màster es requereix estar en possessió d'un títol universitari oficial i estar ocupant un càrrec de direcció a alguna Administració pública catalana o a alguna institució del seu sector públic.
Les persones candidates han d'emplenar la sol·licitud d'admissió i adjuntar-hi el currículum vitae i una carta de motivació per a la realització del Màster.
L'adequació de les persones candidates es valorarà segons els criteris i els barems següents:
Addicionalment, la comissió de selecció podrà fer una entrevista a les persones candidates.
Títol propi de Màster en Direcció i Gestió Públiques, 2a edició, de la Universitat Oberta de Catalunya i de l'Escola d'Administració Pública de Catalunya.
El Màster té una durada de 22 mesos: des de març de 2021 fins a febrer de 2023.
Les sessions presencials de les assignatures i els tallers es realitzen tots els divendres de 16 a 20h i, un cop al mes, divendres, de 10 a 14h, i dissabte, de 9:30 a 13:30h.
Les visites i les conferències es programen fora de l'horari lectiu.
El calendari d'aquestes activitats estarà disponible abans de l'inici del Màster.
Les assignatures en línia es realitzen a la plataforma de la UOC i tenen una durada semestral, d'octubre a febrer o de febrer a juliol.
El Treball Final de Màster s'haurà d'entregar durant el primer semestre de 2023.
Aula virtual de la Universitat Oberta de Catalunya (UOC)
En el cas que la situació sanitària ho requerís, s'iniciarà el programa en modalitat íntegrament en línia.
La sessió informativa es farà el 4 de novembre de 2020, a les 17 hores (sala d'actes de l'EAPC, es podrà seguir també en streaming ).
El període de preinscripció s'obrirà el 15 d'octubre de 2020 i s'allargarà fins al 24 de gener de 2021.
Una vegada finalitzat el termini de preinscripció, es comunicarà individualment l'admissió de les persones aspirants al Màster, a partir del 10 de febrer de 2021.
La matrícula s'haurà de formalitzar del 10 al 28 de febrer de 2021.
Abans de l'inici del Màster, les persones admeses hauran de dur a terme el pagament del 50% de l'import dels drets d'inscripció.
Des de l'EAPC es farà arribar una carta de pagament amb la informació corresponent per fer-lo efectiu.
El segon pagament del 50% restant de l'import de matrícula s'haurà de realitzar abans del 31 de maig de 2021.
El preu del Màster és de 5.440€.